Thug Eleanor Hull isteach san Irish Literary Society í. Múineadh di ina hóige gan aon mheas a bheith aici ar an nGaeilge a bhí á labhairt timpeall uirthi. Casadh uirthi i mbaile Worthing bean a chuir de ghlanmheabhair píosa d’amhrán a chum Raiftearaí nuair a chuala sí á rá é ar bhus tralaí i Nua-Eabhrac. D’éirigh le Charlotte cúpla véarsa a bhreacadh ina litriú foghraíochta féin. Chuir sí abhaile go Coillte Mach é chuig seanduine. Thady Conlon, a raibh léamh na Gaeilge aige agus chuir seisean focail an amhráin chuici chomh maith le haistriúchán.